Kristoffer Nordfeldt

Bo Kristoffer Nordfeldt (sündinud 23. juunil 1989 Stockholmis) on Rootsi jalgpallur, kes mängib väravavahina Rootsi kõrgliigaklubis AIK ja Rootsi jalgpallikoondises.

Ta alustas klubikarjääri Rootsi klubis IF Brommapojkarna, mille esiväravavaht oli ta aastatel 2008–2011. Rootsi kõrgliigas mängis ta esimest korda 2009. aastal.

2012. aasta märtsis sõlmis ta lepingu Hollandi kõrgliigaklubiga Heerenveen. Alates hooajast 2012/13 oli ta kolm hooaega Heerenveeni esiväravavaht.

2015. aasta juunis sõlmis ta lepingu Inglismaa kõrgliigaklubiga Swansea City. Klubi põhimeeskonnas debüteeris ta 23. augustil 2015 liigakarika mängus York City vastu. Inglismaa kõrgliigas debüteeris ta hooaja 2015/16 viimases mängus 15. mail 2016 Manchester City vastu. Nordfeldt aastatel 2015–2018 Swansea Citys kolm hooaega Łukasz Fabiański järel varuväravahi rollis ning sai mänguaega harva. Rohkem mänguaega sai ta hooajal 2018/19, mil Swansea City mängis Inglismaa esiliigas.

2020. aasta jaanuaris sõlmis ta pooleteise aasta pikkuse lepingu Türgi kõrgliigaklubiga Gençlerbirliği.

2021. aasta augustis naasis ta Rootsi kõrgliigasse, kui liitus AIK-ga.Kristoffer Nordfeldt - Player profile. transfermarkt.com. Vaadatud 27.7.2025

Rootsi jalgpallikoondises debüteeris Nordfeldt 22. jaanuaril 2011 sõprusmängus Lõuna-Aafrika Vabariigi jalgpallikoondise B-võistkonna vastu. Ta oli Rootsi koondisse varuväravavaht 2018. aasta maailmameistrivõistlustel ja 2021. aasta Euroopa meistrivõistlustel.Kristoffer Nordfeldt - National team. transfermarkt.com. Vaadatud 27.7.2025

 Viited 


Kategooria:Rootsi jalgpallurid
Kategooria:SC Heerenveeni mängijad
Kategooria:Swansea City AFC mängijad
Kategooria:Eredivisie mängijad
Kategooria:Premier League'i mängijad
Kategooria:The Championshipi mängijad
Kategooria:Süper Ligi mängijad
Kategooria:Sündinud 1989